ନୟାଗଡ଼ରେ ଚାଞ୍ଚଲ୍ୟ । ଜଣେ ନବମ ଶ୍ରେଣୀର ଛାତ୍ରୀଙ୍କୁ ଦୁଃଷ୍କର୍ମ କରିବା ଓ ଦୁଃଷ୍କର୍ମ ସମୟର ଭିଡ଼ିଓକୁ ସୋସିଆଲ ମିଡ଼ିଆରେ ଭାଇରାଲ କରିବା ଅଭିଯୋଗ ହୋଇଛି । ଅଭିଯୁକ୍ତ ୩ଜଣଙ୍କୁ ଅଟକ ରଖି ପୋଲିସ ଜାରି ରଖିଛି ତଦନ୍ତ । ଅଭିଯୁକ୍ତଙ୍କ ବୟସ ପରୀକ୍ଷା ପରେ ଉପଯୁକ୍ତ ପଦକ୍ଷେପ ନିଆଯିବ ବୋଲି ଏସପି କହିଛନ୍ତି ।
ପୁଣି ଭାଇରାଲ ହେଲା ନବାଳିକକୁ ଦୁଷ୍କର୍ମ ସମୟର ଭିଡ଼ିଓ । ୨ ମାସ ତଳେ ନୟାଗଡ଼ରେ ଜଣେ ନାବାଳିକାକୁ ସେହି ଗାଁର ଜଣେ ନାବାଳକ ଦୁଷ୍କର୍ମ କରିଥିବା ବେଳେ ତାକୁ ସାହାଯ୍ୟ କରିଥିଲେ ଆହୁ ଦୁଇଜଣ । ଦୁଷ୍କର୍ମ ସମୟର ଚିତ୍ର ଉତୋଳନ ବି କରିଥିଲେ । ପରେ ଗାଁ ଲୋକ ଜାଣିବାକୁ ପାଇ ମୁଖ୍ୟ ଅଭିଯୁକ୍ତକୁ ପୋଲିସର ଜିମା ଦେଇଥିଲେ । ପୀଡ଼ିତାଙ୍କ ମାଆ ଅଭିଯୁକ୍ତ ଙ୍କୁ ଫାସିଦେବା ପାଇଁ ଦାବି କରିଛନ୍ତି ।
ନାବାଳିକା ଜଣଙ୍କ ନୟାଗଡ଼ ଜିଲ୍ଲା ମୁଖ୍ୟ ଡ଼ାକ୍ତର ଖାନାରେ ଡ଼ାକ୍ତରୀ ମାଇନା କରାଯାଇଥିବା ବେଳେ ଅଭିଯୁକ୍ତ 3ଜଣଙ୍କ ବୟସ ପରୀକ୍ଷା ପରେ ଉପଯୁକ୍ତ କାର୍ଯାନୁଷ୍ଠାନ ନିଆଯିବ ବୋଲି ନୟାଗଡ଼ ଏସପି ସୂଚନା ଦେଇଛନ୍ତି । ସେପଟେ ଏପରି ଘଟଣା ସାରା ରାଜ୍ୟରେ ଚାଞ୍ଚଲ୍ୟ ହେବା ପରେ ନୟାଗଡ଼ ସିଡ଼ବ୍ଲ୍ୟସି ଦରକାର ପଡ଼ିଲେ ପୀଡ଼ିତାକୁ କାଉନସେଲିଂ ଓ ସହାୟତା କରିବା ପାଇଁ ଆଗେଇ ଆସିବ ବୋଲି ସିଡ଼ବ୍ଲ୍ୟୁସି ମେମ୍ବର କହିଛନ୍ତି । ଦିଲ୍ଲୀ ନିର୍ଭୟା ଘଟଣାରେ ଅଭିଯୁକ୍ତଙ୍କୁ ଦଣ୍ଡ ମିଳିଲା ଭଳି ଏହି ଘଟଣାରେ ଦୃଢ ଶାସ୍ତି ଦେବା ପାଇଁ କହିଛନ୍ତି ସ୍ୱେଚ୍ଛାସେବୀ ।
